钦定古今图书集成/明伦汇编/闺媛典/第052卷 > 姚冕妻钱氏
## 钦定古今图书集成/明伦汇编/闺媛典/第052卷 > 姚冕妻钱氏

按《武进县志》：“钱氏，马迹山人。年十六，嫁乡人姚冕，生
一女。成化间，冕客死，柩还，氏迎哭舟次，即赴水救之，
不死。未几，夫兄私纳人聘，氏投于池，又救之，家人防
守甚严。一日薄暮，淅米釜中，谓女曰：‘汝爇火，吾欲稍
休，糜成报我’。”比女往，则阖扉叩不应，女惧而啼，坏户
入，氏缢死矣。家贫，无为白其事者。